UPDATE: Horațiu Moldovan a declarat, în emisiunea Adriana Nedelea LA FIX, că „nu este nimic în neregulă”: „Am precizat încă de la începutul mandatului condiția să îmi mențin activitatea de chirurg cardiac și activitatea de cadru didactic universitar. Lucrez atât la spital, cât și la Universitate, după ora 16:00, aproape în fiecare zi”, a explicat Horațiu Moldovan.

Citește detalii AICI.

450 de lei pentru 15 minute – atât costă o consultație la Horațiu Moldovan, la Sanador, spitalul de pe strada Sevastopol, lângă Piața Victoriei.

În cele mai agitate zile din criza coronavirusului, cele în care 3 români au fost diagnosticați cu COVID-19, număr dublu față de cazurile descoperite până atunci, secretarul de stat Horațiu Moldovan a plecat de la Ministerul Sănătății puțin după ora 14:00.

Practic, al doilea om din Minister își încheie programul mai repede decât orice funcționar public, pentru a consulta pacienți non-critici cu 450 lei / 15 minute.



Horațiu Moldovan, secretar de stat la Sănătate. Foto Hepta

Un chirurg cardiovascular reputat, dr. Moldovan primește, în cabinetul său, pacienți care nu reprezintă urgențe medicale, unii pentru controlul anual.



Libertatea l-a monitorizat, timp de 3 zile, la sediul Spitalului Clinic Sanador din str. Sevastopol, acolo unde, la etajul 3, își are cabinetul. Ziarul are imagini de ieri, joi, cu demnitarul ajungând la 15:08 la spital și cu el discutând, amical, cu pacienții pe holurile instituției înainte de a-i consulta.



Recomandări Cazul Anei Nagy, decedată de COVID. Ovidiu Nagy: „Mama mea a luat în spital coronavirus și trei germeni nosocomiali. Nu a supraviețuit!”

După consultații, Moldovan urcă pe secții pentru a opera.

Iată ce au descoperit cei trei reporteri Libertatea la fața locului, în trei zile diferite:



ZIUA 1. Marți, 3 martie 2020



16.00 – Reporterul ajunge pe holul îngust de la etajul 3, unde sunt birourile directorilor în față și în stânga, o secretară la o masă și biroul chirurgului cardiovascular, primul după ce ieși din lift și intri pe hol pe dreapta.



16:30 – Intră, pe rând, mai mulți pacienți în biroul lui Moldovan.



17:10 – Iese și ultimul pacient, dr. Moldovan rămâne înăuntru.



17:25 – La biroul lui Moldovan vin mai multe persoane, medici după discuțiile dintre ei.



17:35 – Secretara lui Moldovan anunță că programul s-a încheiat și îi sugerează reporterului să plece.



Recomandări PNL-istul care a agresat o femeie în stradă candidează la o primărie din Bistrița. Orban: „Îmi pun obrazul pentru el”. Gorghiu: „Nu știam că a revenit în partid”

ZIUA 2. Miercuri, 4 martie 2020



15:10 – Reporterul Libertatea ajunge la Spitalul Clinic Sanador. Dr. Horațiu Moldovan este deja înăuntru.



15:20 – Reporterul urcă la etajul 3 împreună cu unul dintre pacienții care urmează să fie consultați de la 15:30. Acesta vine “cu recomandare” de la un alt medic.



15:28 – Pacienții intră puțin înainte de ora stabilită. Secretara îl primește pe un alt pacient, care nu era înregistrat în prealabil, dar “domnul conferențiar știe că vin”



15:48 – Intră și următorul pacient, care va sta un sfert de oră.



Ora 16:10

16:10 – Horațiu Moldovan iese din cabinet și îi spune asistentei să îl roage pe un doctor care trebuie să îl viziteze în acea după-amiază să îl aștepte în birou.



ZIUA 3. Joi, 5 martie 2020

Ora 15:08

15:08 – Horațiu Moldovan își face apariția la clinica privată din zona Pieței Victoria. Vine pe jos și intră pe ușa principală.



Recomandări Ioana Petrescu, fost ministru de finanțe: “Dacă ar fi să dau un sfat, aș încuraja cât mai multe femei să intre în politică, să intre în administrația publică, acest sacrificiu merită” (II)

15:10 – Medicul intră în cabinetul său de consultații de la etajul trei al clinicii Sanador.



Ora 15:25

15:25 – După un sfert de ceas petrecut în cabinet, Horațiu Moldovan iese fără să consulte vreun pacient și o anunță pe recepționeră că merge la Terapie Intensivă, dar se întoarce.



Ora 15:36

15:36 – Medicul se întoarce după zece minute și este oprit în fața cabinetului de primul său pacient, un bărbat pe care l-a operat în urmă cu doi ani. „V-am felicitat pe Whatsapp pentru Minister”, îi spune acesta, iar Horațiu îi mulțumește și-l poftește în cabinet cu 20 de minute înainte de programarea sa de la ora 16.00.



El a anunțat primul caz

Cu toate că nu Horațiu Moldovan, ci alt secretar de stat, Nelu Tătaru, este mandatat să aibă apariții publice în legătură cu cele mai noi informații despre coronavirus, medicul Moldovan a avut mai multe întâlniri legate de subiect cu autoritățile, el fiind și cel care a anunțat primul caz de infectare cu COVID-19 din România.



26 februarie : Horațiu Moldovan confirma primul caz de coronavirus în România.

: Horațiu Moldovan confirma primul caz de coronavirus în România. 27 februarie : “Ne ocupăm de ancheta epidemiologică pentru a stăpâni fenomenul”, spunea dr. Horațiu Moldovan pentru Agerpres.

: “Ne ocupăm de ancheta epidemiologică pentru a stăpâni fenomenul”, spunea dr. Horațiu Moldovan pentru Agerpres. 29 februarie, Horațiu Moldovan declară, pentru Agerpres, că s-a întâlnit, cu o zi înainte, cu Ambasadorul Italiei pentru a discuta despre coronavirus.

Libertatea a încercat să ia legătura cu secretarul de stat Horațiu Moldovan, însă, până la publicarea articolului, acesta nu a putut fi contactat.

Citeşte şi:

Ministrul Sănătăţii şi secretarul de stat operează în continuare la clinicile private care beneficiază de schimbările la legea sănătăţii promovate de minister!

LIVE UPDATE | Coronavirus în România: 312 de noi infectări în ultimele 24 de ore

CAMERA ASCUNSĂ | Sub amenințarea coronavirusului, „paznicii igienei” dau un exemplu jalnic. DSP Bucureşti nu are săpun la baie!

PARTENERI - GSP.RO Decimată de COVID, FCSB reușește o calificare miraculoasă în Serbia, după o nebunie de meci în care s-au marcat 21 de goluri

PARTENERI - PLAYTECH 'România va fi cucerită de Rusia' - Previziunea îngrijorătoare care urmează să vină peste câteva luni

HOROSCOP Horoscop 18 septembrie 2020. Berbecii au parte de o zi agreabilă, cu numeroase momente de evoluție

Telekomsport Ies la iveală detalii terifiante! Celebra balerină, dezmembrată şi dizolvată în acid sulfuric. Poliţia are un suspect